Þingræður haldnar á Alþingi Íslendinga



Herra forseti. Þetta mál allt, sem hér er til afgreiðslu, hefur komið það seint fyrir á þinginu, að ekki vinnst tími til að láta allt það, sem hér hefur komið fram, koma fram á þeim vettvangi sem eðlilegt hefði verið í sambandi við afgreiðsluna hjá Sameinuðu þjóðunum á svo þýðingarmiklu máli sem þessu. Þetta mál fékkst ekki sent til utanrmn., svo að það liggja ekki fyrir nein nál. frá henni. Nú vildi ég leyfa mér að beina þeirri ósk og um leið fsp. til hæstv. ríkisstj.. hvort hún mundi ekki senda þær brtt., sem hér hafa nú komið fram, ásamt till. eins og hún verður samþ., til fulltrúa Íslands hjá Sameinuðu þjóðunum. ásamt skýrslu um afgreiðslu málsins í þinginu, þannig að það liggi fyrir hjá fulltrúum Íslands hjá Sameinuðu þjóðunum. hvert álit Alþingis í heild er á þessu máli. Ég álít, að í slíku máli sem þessu væri það ákaflega eðlilegt og sjálfsagt, og get ekki séð, að hæstv. ríkisstj. geti haft neitt við það að athuga, að fulltrúi Íslands hjá Sameinuðu þjóðunum fái að vita skoðun alþm. eins og hún kemur fram í atkvgr. um brtt. Ég vildi leyfa mér að óska þess, að hæstv. ríkisstj. segði okkur það nú, - af því að það verður sent vafalaust nú strax á eftir, - hvort henni fyndist nokkuð við það að athuga.



Herra forseti. Út af fsp. hv. 2. þm. Reykv. get ég lýst yfir, að ég mun senda fulltrúum okkar nú strax á eftir niðurstöður Alþ. í þessu máli. Eftir því sem mér skildist, fór hv. þm. fram á það, að allar brtt. væru sendar vestur, en ég mun taka til athugunar, hvort ég tel þess þörf. Ég mun tala við fulltrúa okkar, form. nefndarinnar fyrir vestan, sendiherrann Thor Thors, og segja honum um niðurstöður Alþingis.



Herra forseti. Ég var nú ekki alveg viss í, hvernig ég ætti að skilja svar hæstv. utanrrh., hvort brtt. mundu verða sendar eða hvort hann mundi aðeins segja okkar fulltrúa hjá Sameinuðu þjóðunum frá, hvernig farið hefði. Ég álít satt að segja viðkunnanlegt, að fulltrúi Íslands hjá Sameinuðu þjóðunum viti alveg um skoðun Alþ. ekki aðeins meiri hlutans, heldur Alþ. í heild, í þessu máli. Og ég held, að það sé miklu viðkunnanlegra. að hæstv. ríkisstj. komi heildarskoðun Alþ. þar á framfæri heldur en að það yrði gert á annan hátt.



Herra forseti. Enda þótt við þm. Þjóðvfl. höfum borið fram brtt. í þessu máli og þó að sú till. hafi að okkar dómi þann kost umfram aðrar brtt., sem hér hafa verið bornar fram, að í henni felst glöggur rökstuðningur í þessu máli, þá tel ég samt, þar sem sú till. er ekki komin til atkv. enn, rétt að freista þess að fá hvaða breytingu sem hægt er á því glapræði að samþykkja till. hæstv. ríkisstj., og þar sem bæði þessi till. og brtt. hv. 6. landsk. (FRV) fela í sér mótmæli gegn innlimun Grænlands í Danmörku, og það tel ég meginatriði málsins, þá mun ég greiða báðum þessum till. atkv. og segi því já við þessari till.



Herra forseti. Þar sem þegar er búið að fella allar þær brtt., sem gátu haft einhverja verulega breytingu í för með sér á till. ríkisstjórnarinnar, en þessi till., sem hér liggur fyrir, gengur þó í ofur lítið aðra átt, þó að mér sýnist vera mótsögn í sjálfri till., þá segi ég samt sem áður já við tillögunni.



Ég er algerlega efnislega andvígur þessari till. og áliti það fráleitt, að fulltrúi Íslands hjá Sameinuðu þjóðunum hefði þá afstöðu, sem í henni felst. Samt sem áður er þessi till. að því leyti skárri en till. ríkisstj., að í henni felst sá fyrirvari, að Íslendingar telji afgreiðslu málsins ekki þjóðréttarlega bindandi. Þess vegna greiði ég atkv. með þessari till. sem brtt., en geri ráð fyrir því, að till. verði borin upp svo breytt, og mundi þá greiða atkv. á móti henni. Ég segi já.



Með tilvísun til grg. hv. 2. landsk. segi ég já.



Já, með tilvísun til grg. hv. 2. landsk.



Með fyrirvara 2. landsk. segi ég já.



Með fyrirvara 2. landsk. segi ég já.



Ég segi já og skírskota til fyrirvara 2. landsk. Tillgr. samþ. með 30:20 atkv., að viðhöfðu nafnakalli, og sögðu já: BSt, BBen, KS, EI, EirÞ, EystJ, GíslG, GTh, HelgJ, HermJ, IngF, IngJ, JóhH, JK, JS, JR, KK, KJJ, LJóh, ÓTh, PZ, PÞ, SÁ, SB, SÓÓ, SkG, StgrSt, VH, AE, ÁB. nei: BrB, EggÞ, EOl, EmJ, FRV, GilsG, GíslJ, GÍG, GJóh, GÞG, HÁ, HV, HG, JPálm, KGuðj, LJós, PO, SG, BergS, JörB. 2 þm. (JJós, MJ) fjarstaddir. 1 þm. gerði svofellda grein fyrir atkv.:



Þar sem hjáseta á þingi Sameinuðu þjóðanna þýðir sama og að afsala um aldur og ævi þeim réttindum, sem Ísland kann að eiga til Grænlands, en slíka ákvörðun tel ég ósæmilegt að gera á svo flausturslegan hátt sem hér er á hafður, m. a. með tilliti til fiskveiða við Grænland, þá verð ég að vera á móti þessari till., þó að ég út af fyrir sig sé því samþykkur, að ekki sé ástæða til þess að halda lengur skyldu Dana til að gefa skýrslur til Sameinuðu þjóðanna um Grænland. Ég segi því nei. Fyrirsögn samþ. án atkvgr. Till. samþ. með 30:20 atkv., að viðhöfðu nafnakalli, og sögðu já: BSt, BBen, KS, EI, EirÞ, EystJ, GíslG, GTh, HelgJ, HermJ, IngF, IngJ, JóhH, JK, JS, JR, KK, KJJ, LJóh, ÓTh, PZ, PÞ, SÁ, SB, SÓÓ, SkG, StgrSt, VH, AE, ÁB. nei: BergS, BrB, EggÞ, EOl, EmJ, FRV, GilsG, GíslJ, GÍG, GJóh, GÞG, HÁ, HV, HG, JPálm, KGuðj, LJós, PO, SG, JörB. 2 þm. (JJós, MJ) fjarstaddir. Till. afgr. sem ályktun Alþingis (A.188).



Ég ætla að leyfa mér sökum þess, hve ógreinileg svör voru áðan frá hæstv. ríkisstj. um, hvort álit Alþingis fengi að koma fram til fulltrúa Íslands hjá Sameinuðu þjóðunum, að endurtaka nú spurningu mína til hæstv. ríkisstjórnar, hvort fulltrúa Íslands hjá Sameinuðu þjóðunum verði símaður sá árangur, sem hér liggur fyrir, hvernig Alþ. hefur samþykkt þetta, með hvaða mótatkvæðum, og hvaða till. hafa verið felldar. Ég vil enn fremur vekja eftirtekt á því, að það fékkst ekki borið upp, að málið væri sent til utanrmn. En það kemur fram við atkvgr. þessa máls, að form. utanrmn. er ekki á fundinum, að helmingur af þeim nm. í utanrmn., sem hér eru staddir og greiða atkv., greiðir atkv. gegn og aðeins helmingurinn með, og það hefði þótt söguleg afgreiðsla í utanrmn., ef til hennar hefði komið, að slík afstaða væri tekin til tillögu ríkisstjórnarinnar. Ég vil leyfa mér að óska eftir því, að ríkisstj. segi, hvort það verður símað nákvæmlega, hvernig þessi till. var samþykkt hér, með hvaða atkvæðagreiðslum.